Jobily Rakotoson

I Jobily Rakotoson dia Malagasy, mpanandro, avy amin' ny foko Antemoro, raha ny marina kokoa ao amin' ny foko Onjatsy, ao amin' ny faritra Vatovavy Fitovinany, mpahay tantara, mpitahiry ny fombandrazana malagasy, anisan' ireo mahalala ny sorabe eto Madagasikara izy. Mitondra anaram-boninahitra "printsy" izy matetika. 

 Raharaham-pirenena sy fiarahamonina 
Anisan' ireo nanorina ny fikambanana "Raiamanderny Mijoro" izy nandritra ilay fahasahiranana ara-pôlitika teto Madagasikara tamin' ny taona 2002 sady mpikambana tao amin' ny Filankevitry ny Fampihavanana Malagasy (FFM) na Comité du Fampihavanana Malagasy (CFM). Efa nisahana ny andraikitry ny sekretera jeneralin' ny Vaomiera Afrikana momba ny Zon' Olombelona sy ny Vahoaka - sampana Madagasikara (Commission Africaine des Droits de l’Homme et des Peuples Section Madagascar) koa izy.

 Kolontsaina 
Mpanoratra sy mpandika teny momba ny literatiora am-bava malagasy i Jobily Rakotoson. Nandray anjara fanoratana ao amin' ny boky sy blaogy ary gazety maro izy. Ao amin' ny boky Madagascar Fenêtres, ohatra, izy dia nanoratra momba ny fanandroana malagasyJobily Rakotoson, "L'art divinatoire, parole d'un sage" in Madagascar fenêtres, 2002, p.93.. Ao amin' ny Airelle'R Communication izy dia nanoratra momba ny zivaAirelle'R Communication, "Ziva, FIhavanana : en savoir plus !" (16/121/2011). Amin' ny adihevitra momba ilay atao hoe Taombaovao malagasy na ny andro voalohany amin' ny volana Alahamady malagasy dia milaza ny printsy Jobily Rakotoso fa mifanandrify amin' ny fiafaran' ny volana Ramadany silamo ny AlahamadyJacaranda Madagascar, "CULTURE – Nouvel an malgache : Unité et divergences autour de l’Alahamady"  (06/10/2008). 

 Ny nahafatesany 
Nonina tao Ambohipo ao Antananarivo izy tamin' ny fotoana faramparany niainany. Maty noho ny fianjerana tao Antananarivo tamin' ny 27 Janoary 2020 i Jobily Rakotoson tamin' ny faha-95 taonany sady nentina halevina any Vohipeno izay tanàna nahaterahanyAgence Malgache de Presse, "Nécrologie: Jobily Rakotoson n'est plus". Gasy Patriote, "Rakotoson Jobily, maty teo amin'ny faha 95 taonany". 

 Jereo koa 

 Fanandroana malagasy 

 Loharano